b'\n_START_ARTICLE_\nOyonnax\n_START_SECTION_\nGeografija\n_START_PARAGRAPH_\nOyonnax le\xc5\xbei v pokrajini Bugey v dolini Jurskega pogorja, 57 km vzhodno od sredi\xc5\xa1\xc4\x8da departmaja Bourg-en-Bresse. Ob\xc4\x8dina meji na Dortan, Arbent, \xc3\x89challon, Charix, Apremont, Bellignat, G\xc3\xa9ovreisset in Samognat. Na jugovzhodu ob\xc4\x8dine se na vi\xc5\xa1ini 831 m nahaja jezero Lac Genin, globoko 17 m.\n_START_SECTION_\nZgodovina\n_START_PARAGRAPH_\nIme kraja izvira iz 12. stoletja, ko je gospod iz Thoira in Villarsa podal odlo\xc4\x8dbo o ustanovitvi naselbine in pa\xc5\xa1nikov na njegovem "oyenna", to se pravi njegovem posestvu. Oyenna se je s\xc4\x8dasoma preko Oyennax razvil v sedanje ime Oyonnax. Sprva majhen va\xc5\xa1ki trg se je Oyonnax v 17. stoletju s pomo\xc4\x8djo rokodelcev preoblikoval v industrijski kraj.'